La Biblioteca de Roquetes celebra 11 anys homenatjant a l'actriu roquetera Mercè Lleixà.
Entrevistem a Begonya Ferré, directora de la Biblioteca de Roquetes Mercè Lleixà, per parlar dels actes programats per aquest divendres 27 d'abril, per tal de celebrar l'11è Aniversari de la biblioteca. En aquest aniversari es vol fer un homenatge a l'actriu roquetera Mercè Lleixà, que li dóna nom a la biblioteca. A més també s'ha preparat una jornada festiva amb activitats per a tots els públics. A partir de les 5 de la tarda hi haurà l'actuació del Mag Ignasi, xocolatada popular i la tradicional soltada de globus. A les 20 h es realitzarà la segona edició del Barra Llibre: 'Mercè Lleixà: Inèdit'. Un homenatge a l'actriu roquetera i al seu llegat cinematogràfic i teatral, a càrrec dels il·lustradors Núria Àrias, Ignasi Blanch, Cinta Ramos, Mentxu Pérez i Neus Llatje, que ens dibuixaran a la Mercè Lleixà segons la seva visió. L'acte inclourà el passi d'una entrevista i d'un curtmetratge, tots dos inèdits, protagonitzats per l'actriu Mercè Lleixà, Mingo Ràfols i Blanca Pàmpols i dirigits per la Núria Àrias. L'acte anirà acompanyat de la música del cantautor Jesús Fusté amb el seu espectacle 'La matriu del vers: un alfabet en femení'.